27.6.2023
DA
Den Europæiske Unions Tidende
C 224/3
e) Renfe forpligter sig til at anvende en maksimal fejlprocent (6) på 14,23 %.
Denne maksimale værdi vil blive gennemgået regelmæssigt og kunne ændres af Kommissionen efter Renfes anmodning.
Hvis den maksimale fejlprocent ikke er overholdt, forpligter Renfe sig til at undersøge årsagen hertil og træffe de fornødne tekniske foranstaltninger til at afhjælpe problemet hurtigst muligt.
f) Renfe forpligter sig til at udpeget en tilsynsførende administrator til at føre tilsyn med gennemførelsen af tilsagnene og rapportere herom til Kommissionen for en periode på 10 år.
g) Renfe forpligter sig til på ingen måde at omgå eller forsøge at omgå tilsagnene direkte eller indirekte ved nogen handling eller undladelse.
h) Tilsagnene vil være i kraft i en ubegrænset periode fra ikrafttrædelsesdatoen.
(8)
Tilsagnene offentliggøres i deres helhed på engelsk på Generaldirektoratet for Konkurrences websted: https://ec.europa.eu/competition-policy/index_en
4.
Opfordring til at fremsætte bemærkninger
(9)
Med forbehold for resultaterne af markedstesten agter Kommissionen at vedtage en afgørelse i henhold til artikel 9, stk.
1, i forordning (EF) nr.
1/2003, hvorved de tilsagn, der er sammenfattet ovenfor og offentliggjort på hjemmesiden for Generaldirektoratet for Konkurrence, erklæres for bindende.
(10) I overensstemmelse med artikel 27, stk.
4, i forordning nr.
1/2003 opfordrer Kommissionen hermed interesserede parter til at fremsætte bemærkninger til de foreslåede tilsagn.
Bemærkningerne skal være Kommissionen i hænde senest seks uger efter datoen for offentliggørelsen af denne meddelelse.
Alle, der fremsætter bemærkninger, anmodes om tillige at indsende en ikkefortrolig version af deres bemærkninger, hvori enhver oplysning, som de anser for at være en forretningshemmelighed, og andre fortrolige oplysninger er slettet og efter omstændighederne erstattet af et ikkefortroligt sammendrag eller af ordene »forretningshemmelighed« eller »fortroligt«.
(11) Bemærkningerne bør være begrundede og indeholde alle relevante oplysninger og faktiske omstændigheder.
Hvis der konstateres et problem i forbindelse med nogen af de foreslåede tilsagn, opfordrer Kommissionen til at give et forslag til, hvordan det kan løses.
(12) Bemærkninger kan med angivelse af sagsnummer AT.40735 Onlinesalg af togbilletter i Spanien sendes til Kommissionen, enten pr. e-mail (COMP-GREFFE-ANTITRUST@ec.europa.eu) eller pr. brev til følgende adresse: Europa-Kommissionen Directorate-General for Competition Antitrust Registry 1049 Bruxelles/Brussel BELGIQUE/BELGIË
(6) Fejlprocenten er forholdet mellem antallet af resultatløse bestillingsanmodninger og antallet af samlede bestillingsanmodninger foretaget i Renfes billetsalgssystem i en given periode.